钦定古今图书集成/明伦汇编/闺媛典/第268卷 > 皇清一 > 刘清涟妻王氏
## 钦定古今图书集成/明伦汇编/闺媛典/第268卷 > 皇清一 > 刘清涟妻王氏

按《畿辅通志》：“王氏，刘清涟妻，河间府人。性至孝，既归涟，躬自纺绩，以佐甘旨。会兵变而姑病，家人争奔匿，氏独泫然曰：‘姑在床褥，移徙不能，刻需奉侍，宁与俱死，奈何图自全，而贻终天恨乎’？” 兵至加害，具诉以实，环顾嗟异而去。姑殁，哀毁悲痛，涕泪枯竭，遂至失明，而犹督教二子不懈。一子梅，成进士。